TV 2 udskyder det sidste afsnit af dokumentaren ’Mysteriet om Pedal Ove,’ efter hovedpersonen Ove Hansen lørdag afgik ved døden efter kort tids sygdom. - Vi udskyder programmet af hensyn til familien og i respekt for den svære situation, de står i, siger redaktør Lasse Bjerre. Sønnen fortæller til TV 2, at Ove Hansen blev ramt af en slem lungebetændelse for to uger siden, og at han lørdag valgte at standse behandlingen for at få fred. Blev frikendt ti år efter dom Ove Hansen, der var bedre kendt som Pedal-Ove, blev i 1982 dømt for drabet på sin fraseparerede hustru, Brita Hansen, og blev ti år senere frikendt, efter DR i en dokumentar afslørede, at manden var offer for et justitsmord. For blot få uger siden trak sagen om Pedal-Ove, der fik sit tilnavn grundet jobbet som fritidsmusiker, endnu engang overskrifter i medierne. Pedal-Ove kom med klar besked om drabet på sit dødsleje Det skete oven på udgivelsen af en ny bog og en dokumentar på TV 2 om den historiske drabssag. Det er uvist, hvornår sidste afsnit bliver sendt.

Opsummering:
Det er uvist, hvornår tredje og sidste del af dokumentarserien om drabet på Brita Hansen bliver sendt.